CELEX: 62012CN0456
Language: hu
Date: 2012-10-10 00:00:00
Title: C-456/12. sz. ügy: A Raad van State (Hollandia) által 2012. október 10-én benyújtott előzetes döntéshozatal iránti kérelem — Minister voor Immigratie, Integratie en Asiel és O, az eljárás további résztvevője: B

26.1.2013   
            
            
               HU
            
            
               Az Európai Unió Hivatalos Lapja
            
            
               C 26/19
            
         A Raad van State (Hollandia) által 2012. október 10-én benyújtott előzetes döntéshozatal iránti kérelem — Minister voor Immigratie, Integratie en Asiel és O, az eljárás további résztvevője: B
   (C-456/12. sz. ügy)
   2013/C 26/33
   Az eljárás nyelve: holland
   
      A kérdést előterjesztő bíróság
   
   Raad van State
   
      Az alapeljárás felei
   
   
      Felperes: Minister voor Immigratie, Integratie en Asiel és O
   
      Az eljárás további résztvevője: B
   
      Az előzetes döntéshozatalra előterjesztett kérdések
   
   (…)
   
               1.
            
            
               Akárcsak az Európai Közösségek Bíróságának a C-370/90. sz. Singh-ügyben (1) és a C-291/05. sz. Eind-ügyben (2) hozott ítéleteiben, alkalmazandó-e analógia alapján az Unió polgárainak és családtagjaiknak a tagállamok területén történő szabad mozgáshoz és tartózkodáshoz való jogáról, valamint az 1612/68/EGK rendelet módosításáról, továbbá a 64/221/EGK, a 68/360/EGK, a 72/194/EGK, a 73/148/EGK, a 75/34/EGK, a 75/35/EGK, a 90/364/EGK, a 90/365/EGK és a 93/96/EGK irányelv hatályon kívül helyezéséről szóló, 2004. április 29-i 2004/38/EK európai parlamenti és tanácsi irányelv (3) az uniós polgár harmadik ország állampolgárságával rendelkező családtagjait megillető szabad mozgáshoz való jog feltételei vonatkozásában akkor, ha az uniós polgár visszatér az állampolgársága szerinti tagállamba, miután az Európai Unió működéséről szóló szerződés 21. cikkének (1) bekezdése keretében és az említett Szerződés 56. cikke értelmében vett szolgáltatásokat igénybe vevő személyként más tagállamban tartózkodott?
            
         
               2.
            
            
               Amennyiben igen: az, hogy az uniós polgár bizonyos minimális ideig tartózkodjon a másik tagállamban, feltételét képezi-e annak, hogy az uniós polgárnak az állampolgársága szerinti tagállamba való visszatérését követően harmadik ország állampolgárságával rendelkező családtagját e tagállamban tartózkodási jog illesse meg?
            
         
               3.
            
            
               Amennyiben igen: akkor is teljesíthető-e e feltétel, ha nem folyamatos tartózkodásról volt szó, hanem bizonyos gyakoriságú, mint például heti egyszeri, hétvégenkénti vagy rendszeres látogatások formáját öltő tartózkodásról?
               (…)
            
         
               4.
            
            
               Ha az uniós polgárnak az állampolgársága szerinti tagállamba való visszatérése és a harmadik országból származó családtag e tagállamba történő költözése között jelentős időtartam telik el, a jogvita körülményei között elveszíti-e a harmadik ország állampolgárságával rendelkező családtag az uniós jogból eredő tartózkodási jogra való lehetséges jogosultságát?
            
         
      (1)  1992. július 7-én hozott ítélet (EBHT 1992., I-4265. o.).
   
      (2)  2007. december 11-én hozott ítélet (EBHT 2007., I-10719. o.).
   
      (3)  HL L 158., 77. o.; magyar nyelvű különkiadás: 5. fejezet, 5. kötet, 46. o.; helyesbítés: HL 2009. L 274., 47. o.